De Leeb war de Präsident vun de Konferenz. Er hat sich gonz feierlich defür ongezoh gehat. Er hat also vor 'ne all geston in sinem rote patriotische Onzuch, de Schwonz owe enus tsutz un die Poode vorne 'nus gestreckt. Sin Wunsch war, daß jeder zu Wort kummt, fa sini Mänung ze sohn un fa Vorschläch ze mache, wu de Mensch endlich mol kinnt vum Vieh ohnnemme. Se hon alle gär solle freij vun de Läwwer weg redde, so noh dem Prinzip: "Wenn's noh mir gängt, donn gäng's los."